Fișă de Autoevaluare

**Ce înseamnă pentru tine să fi profesor?**

„Arta supremă a profesorului este de a trezi bucuria exprimării creatoare și bucuria cunoașterii...” – Albert Einstein

A fi profesor este o adevărată responsabilitate. Nu putem să comparăm această profesie cu oricare alta. Și totul se datorează faptului că un cadru didactic nu lucrează cu materiale de construcții, calculatoare, vopsele, cânepă etc... El lucrează cu suflete, cu oameni, fiecare dintre ei unici și de aici crește dificultatea acestui job. Mulți cred că a fi profesor înseamnă doar a prezenta informațiile în fața elevilor, a evalua nivelul lor și de a-i ierarhiza prin note. Deși toate aceste lucruri fac parte din atribuțiile unui dascăl, eu nu le-aș include într-o definiție formală pentru acest titlu. Profesia de cadru didactic implică, în primul rând, dedicație, deoarece este printre puținele (dacă nu singura) meserii unde dai mai mult decât poți obține, unde răsplata financiară nu este egală cu efortul depus, unde duci o luptă titanică cu tine însuți, cu sistemul, cu părinții și, uneori, cu elevii pentru a realiza ceea ce ți-ai propus, pentru a îndeplini activitatea de predare, dar nu robotic, uman, cu pasiune și iubire, sistematic și în profunzime.

Meseria aceasta, fără doar și poate, este un job pe care nu ai voie să îl practici decât dacă ești plin de iubire, decât dacă adori să dăruiești tot ce ai doar ca să vezi cum zâmbetul luminează chipul copilului care își pune toată încrederea în tine. Toate speranțele unui copil, fie el preșcolar sau adolescent, stau în puterea de dăruire a profesorului care îl pregătește pentru viață. În calitatea ta de dascăl nu îl înveți doar matematică sau literatură, ci și cum să gândească, cum să se comporte, cum să devină un om deplin, deoarece acesta este obiectivul principal.

Din armonia acestor gânduri se naște idea că a fi profesor nu înseamnă a sta în spatele catedrei, ci printre elevi!

|  |  |  |  |  |  |  |
| --- | --- | --- | --- | --- | --- | --- |
| **Unitatea de Competență** | **Indicatori** | **1 – În foarte mică măsură** | **2 – În mică măsură** | **3 – În măsura potrivită** | **4 – În mare măsură** | **5 – În foarte mare măsură** |
| **Competențe în domeniul specialității (științifice)** | *Îmi sunt cunoscute conceptele, principiile, teoriile.* |  |  |  |  | x |
| **Observații**: Datorită faptului că urmez cursurile facultății de Informatică din cadrul Universității București, consider că am căpătat o bază teoretică și practică avansată în domeniul informaticii. | | | | | | |
| **Competențe Metodologice** | **Îmi sunt cunoscute...** | | | | | |
| *Finalitățile Educației (scop, competențe, obiective)* |  |  |  |  | x |
| *Strategiile de Predare (metode și mijloace)* |  |  |  | x |  |
| *Metodele și Mijloacele folosite pt a stimula dezvoltarea capacității cognitive (gândirea critică și creativă)* |  |  | x |  |  |
| *Modalități de Individualizare a Instruirii* |  |  | x |  |  |
| **Observații**: Din punct de vedere teoretic, cunosc aceste noțiuni, dar practic, nu am avut oportunitatea să lucrez cu ele. Am susținut 2 ore de practică, ambele la clasa a XI-a, unde am avut doar oportunitatea de a rezolva exerciții cu ei, deci nu am susținut lecții mixte sau de predare. În cadrul poziției de tutore (FMI, Universitatea București), am lucrat doar cu studenți; deci accentul s-a pus pe însușirea și aplicarea cunoștințelor noi, nu pe dezvoltarea gândirii creative sau critice etc... | | | | | | |
| **Competențe de Comunicare** | **Sunt capabilă...** | | | | | |
| *să comunic asertiv* |  |  |  | x |  |
| *să ascult activ* |  |  |  |  | x |
| *să pun întrebări pertinente* |  |  |  | x |  |
| *să captez auditoriul* |  |  |  |  | x |
| *să mă fac înțeles* |  |  |  |  | x |
| **Observații**: În urma activității mele de tutore, am fost evaluată de studenții cărora le-am predat. Toate evaluările au fost pozitive. În cadrul acestora, studenții au apreciat talentul meu de a explica clar, concis, de a capta atenția, de a mă mula pe necesitățile lor, în urma cerințelor pe care mi le-au comunicat. La finalul practicii pedagogice, susținute anul acesta, doamna profesoară, care m-a coordonat, a avut un feedback pozitiv asupra aspectelor menționate mai sus; singura obiecție pe care a adus-o în discuție făcea referire la capacitatea mea de a pune întrebări clasei (trebuie să fac evaluare continuă în modul frontal și să întreb dacă au înțeles ce am explicat, mai des). La comunicarea asertivă m-am notat 4/5 deoarece consider că mai am de aprofundat unele aspecte din punct de vedere al materiei și, dacă aș primi o anumită întrebare, mai dificilă, din partea unui elev, este posibil să nu pot să răspund pe loc la aceasta, ceea ce nu mi se pare foarte profesional din partea unui profesor. | | | | | | |
| **Competențe de Evaluare** | **Sunt capabilă...** | | | | | |
| *să concep instrumente de evaluare* |  |  |  |  | x |
| *să aplic instrumentele de evaluare concepute* |  |  |  |  | x |
| *să folosesc strategii și metode de evaluare diverse* |  |  |  | x |  |
| *să analizez rezultatele evaluărilor și să apreciez performanța școlară* |  |  |  |  | x |
| **Observații**: Ca tutore a trebuit să pregătesc evaluări pentru studenți, dar și în cadrul orelor de practică pedagogică am fost pusă în fața unor astfel de situații. Ca tutore, evaluările au fost concepute formal, conservator, sub forma de examen. Pentru elevii de clasa a XI-a, am pregătit evaluări distractive, de tipul competiților Kahoot, slide-urilor interactive Pear Deck, etc... profitând astfel, la maxim, de situația creată de pandemie, cu învățatul la distanță. Cu aceste tipuri de evaluări, diferite de testele uzuale, am încurajat procesul de învățare, am captat atenția elevilor și i-am mobilizat să fie mai activi la oră. Bineînțeles, este loc de mai bine. | | | | | | |
| **Competențe de Consiliere și Orientare** | **Sunt capabilă...** | | | | | |
| *să identific nevoile individuale și de grup* |  |  |  | x |  |
| *să fac sugestii privind orientarea școlară și profesională* |  |  | x |  |  |
| *să ofer suport elevilor/studenților în probleme personale* |  | x |  |  |  |
| *să informez și să consiliez părinții elevilor* |  | x |  |  |  |
| **Observații**: Consider că în ceea ce privește datoria mea de a preda, de a observa ce se întâmplă cu clasa de elevi și de a adresa eventualele probleme care pot surveni, astfel încât actul învățării să se desfășoare într-un mediu sigur, confortabil și plin de înțelegere, sunt capabilă de o îndeplini și de o duce la bun sfârșit. Referitor la orientarea școlară și profesională cred că aș putea să ofer sfaturi pertinente în funcție de preferințele elevului/studentului, în special dacă este vorba de aria informaticii. La partea de consiliere, mă evaluez mai dur, deoarce nu am fost pusă în fața unor astfel de situații. | | | | | | |
| **Competențe de Management al Clasei de Elevi** | **Sunt capabilă...** | | | | | |
| *să organizez eficace spațiul clasei* |  |  | x |  |  |
| *să gestionez situații conflictuale* |  |  | x |  |  |
| *să distribui roluri și sarcini în clasă adaptate personalității elevilor* |  |  |  |  | x |
| *să asigur un climat sportiv* |  |  |  | x |  |
| **Observații**: Datorită situației actuale, cu învățarea la distanță, pentru aceste răspunsuri, m-am raportat la experiența mea personală, de elev/student leader pentru diferite proiecte, dar și la cea de tutore, care s-a petrecut înainte de pandemie, pe vremea când predam într-o clasă de studenți. Bineînțeles, nu pot compara un colectiv de tineri cu unul de adolescenți sau copii. După cum spune și zicala românească, „înțelepciunea vine cu vârsta”; studenții sunt mai puțini predispuși la situații conflictuale. | | | | | | |
| **Competențe de Manager al Propriei Cariere** | **Sunt capabilă...** | | | | | |
| *să reflectez asupra propriilor practici educaționale* |  |  |  |  | x |
| *să evoluez în carieră* |  |  |  |  | x |
| **Observații**: Sunt o fire perfecționistă și îmi place să mă autodepășesc constant. | | | | | | |