Proiect de Lecție de Asimilare Pedagogică a Cunoștințelor de Bază

# Organizarea Lecției (a Resurselor Pedagogice)

## *Organizarea Administrativă:*

**Unitatea de Învățământ**: Colegiul Național „Mihai Viteazul”, București

**Treapta de Învățământ**: Cliclul Liceal

**Clasa**: a XI-a C

* *Nr Elevi*: 30; 15 Fete + 15 Băieți
* 30% Foarte Buni; 30% Buni; 25% Medii; 5% Slabi
* Colectiv Format;
* *Stare Disciplinară*: Foarte Bună (Nu au fost raportate probleme disciplinare în ultimii 2 ani. Media generală a clasei este 8.37 și nu există medii la purtare mai mici de 10).
* *Probleme Speciale*: Nimic de evidențiat.
* *Caracterizare Generală*: O clasă cu un nivel mediu spre ridicat la învățătură, distribuită în mod egal și fără probleme disciplinare. Un număr semnificativ de elevi și-au exprimă dorința de a urma o facultate axată pe informatică, deci se lucrează la un nivel mai ridicat și se pune accentul pe aceată disciplină.

**Profesorul**:

* *Specialitatea*: Informatică
* *Gradul Didactic*: Stagiar
* *Experiență Didactică*: Tutore (Asistent Universitar) la materiile ASC și ASD (2019-2020) în cadrul Facultății de Matematică și Informatică, Universitatea București

**Disciplina de Învățământ**: Informatică, Profil Real

**Ora**: 10:00 AM – 10:50 AM

**Timp Propriu-zis**: 50 min

**Spațiul Pedagogic**: Laboratorul de Informatică

**Materiale Didactice**: Manualul de Informatică, Fișa de Lucru

## *Organizarea Pedagogică:*

**Unitatea de Învățare (Tema)**: Înregistrarea

**Subiectul Lecției**: Aplicații în C++ folosind variabile de tip înregistrare

**Forma de Organizare, determinată Social**: Instruire Frontală la Nivelul Clasei de 30 de Elevi

**Forma de Organizare, inițiată de Profesor**: Instruire Individuală (pt fixarea de cunoștințe)

**Tipul Lecției**: Lecție de Asimilare Pedagogică a Cunoștințelor de Bază (Fixare și Sistematizare)

**Varianta de Lecție**: Lecție Practică, de Rezolvare a Problemelor în Laborator, pe Calculator, de Sinteză și de Aplicare a Teoriei

* Nivel: Mediu

# Planificarea Lecției (pe baza Resurselor Pedagogice)

**Scopul General al Lecției**:

* *Termeni Psihologici, la nivel de Competențe specifice Vizate*: Înțelegerea, cunoașterea și identificarea elementelor care țin de sintaxa înregistrărilor; Identificarea problemelor care se rezolvă cu ajutorul înregistrărilor; Înțelegerea și rezolvarea de aplicații practice care au la bază înregistrările.
* *Termeni Sociali, la nivel de Conținuturi de Bază*: Sintaxa unei Înregistrări („struct”); Memoria internă a tipurilor de date (în octeți/bytes); Citirea și Afișarea Datelor; Folosirea Corectă a Librăriilor Informatice Necesare

**Obiective Concrete (Operaționale) – Standard Mediu:**

* *O1*: La sfârşitul lecţiei, elevii vor fi capabili să definească și să folosească corect variabilele de tip „struct”.
* *O2*: La sfârşitul lecţiei, elevii vor fi capabili identifice și să rezolve probleme cu ajutorul înregistrărilor.

**Cunoștințe de Bază**:

* *Teoretice:* Sintaxa unei Înregistrări; Tipurile de Date și Memoria asociată fiecăreia; Formule de bază, preluate de la matematică, legate de operații cu numere complexe și triunghiuri; Noțiuni generale despre Vectori
* *Aplicative:* Folosirea IDE-ului de lucru (CodeBlocks); Crearea și Rularea unui program de bază; Debugging; Citirea și Afișarea din Terminal

**Metode și Procedee**:

* *Metode de Bază:* Lucrul Individual, Exercițiul, Demonstrația, Competiția Kahoot
* *Procedee Didactice:* Conversație; Explicație; Exercițiul; Exemplificare

**Strategii de Evaluare**:

* *Inițială:* folosind competiția Kahoot; Chestionare Orală, Frontală
* *Continuă:* Observarea Elevilor; folosind Fișa de Lucru
* *Finală:* Bazată pe rezultatele anterioare; apreciere verbală.

# Realizarea – Dezvoltarea Lecției („Scenariul Didactic”)

|  |  |  |  |  |  |  |  |
| --- | --- | --- | --- | --- | --- | --- | --- |
| ***Nr. crt*** | ***Etapele lecţiei*** | ***OBIECTI-VELE VIZATE*** | ***Timp alocat***  ***(min)*** | ***ACTIVITATEA PROFESORULUI*** | ***ACTIVITATEA ELEVILOR*** | ***METODE & PROCEDEE*** | ***MODALITĂŢI DE EVALUARE*** |
| **1.** | **Momentul organizatoric** |  | 3 | -Salută elevii și notează absenţii;  -Asigură ordinea necesară;  -Cere elevilor să deschidă aplicația Kahoot. | -Salută profesorul;  -Elevul de serviciu dă absenţii, dacă sunt;  -Îşi pornesc aplicația Kahoot şi aşteaptă următoarele indicaţii ale profesorului. | -Conversaţie. |  |
| **2.** | **Enunţarea subiectului şi a obiectivelor lecţiei** |  | 2 | -Enunţă tema lecţiei “Aplicații în C++ folosind înregistrările”;  -Prezintă obiectivele urmărite:  1. Identificarea și definirea propriilor înregistrări;  2. Identificarea problemelor care se rezolvă folosind structurile;  3. Rezolvarea de aplicații practice. | -Notează titlul temei în caiet;  -Sunt atenţi la ceea ce spune profesorul. | -Expoziţie (Conversație). | -Observarea elevilor. |
| **3.** | **Verificarea cunoştinţelor şi deprinderilor anterioare dobândite** | O1 | 10 | -Rezolvarea competiției Kahoot și explicarea întrebărilor care au pus în dificultate elevii. | -Participă la competiția Kahoot și răspund la întrebările din aceasta;  -Sunt atenţi la explicaţiile profesorului;  -Pun întrebări unde au nelămuriri. | -Competiție Kahoot de verificare a cunoștințelor;  -Explicaţie;  -Exemplifi-care. | -Chestionare prin intermediul aplicației Kahoot;  -Evaluare orală, frontală. |
| **4.** | **Fixarea noilor cunoștințe** | O1+O2 | 30 | -*Actualizarea Ideilor Ancoră*: Rezolvarea exercițiului 3.1 din „Anexa 1”, cu ajutorul elevilor, astfel se oferă un model pt „struct”;  -Oferă indicații pt următoarele exerciții;  -Răspunde la eventualele nelămuriri ale elevilor. | -Urmăresc profesorul și participă la rezolvarea aplicațiilor practice (3.1);  -*Activarea metodei de bază – Lucru Individual*: Rezolvă singuri exercițiul 3.2;  -Pun întrebări unde au nelămuriri. | -Conversaţie;  -Explicaţie;  -Exerciţiu;  -Lucrul Individual. | -Chestionare orală;  -Observarea elevilor;  -folosind Fișa de Lucru (Anexa 1). |
| **5.** | **Anunţarea şi explicarea temei pentru acasă** | O1+O2 | 2 | -Anunţă că vor avea o temă;  -Tema: Rezolvarea exercițiilor din „Anexa 1” care au rămas nerezolvate. | -Îşi notează tema. | -Conversație;  -Explicaţie. |  |
| **6.** | **Evaluare Finală** |  | 3 | -Au loc concluziile și aprecierile profesorului;  -Sunt notați elevii care s-au remarcat la lecție;  -Se oferă o linie de perspectivă pt lecțiile viitoare. | -Sunt atenți la ce spune profesorul;  -Elevii care au primit notă, aduc carnetul pentru a fi semnat. | -Conversație. | -Apreciere verbală. |

# Anexa 1: